greek_downloads/Οικονομική Έκθεση OPTIMA BANK (2024,Εξαμηνιαία,Ενοποιημένη)/images/page_6.png
1 
 
ΕΚΘΕΣΗ ΔΙΑΧΕΙΡΙΣΗΣ ΔΙΟΙΚΗΤΙΚΟΥ ΣΥΜΒΟΥΛΙΟΥ  
ΓΙΑ ΤΗΝ ΕΞΑΜΗΝΗ ΧΡΟΝΙΚΗ ΠΕΡΙΟΔΟ ΠΟΥ ΕΛΗΞΕ ΤΗΝ 
30η ΙΟΥΝΙΟΥ 2024 
 
Στην παρούσα έκθεση περιγράφονται συνοπτικά πληροφορίες του Ομίλου Optima bank Ανώνυμη 
Τραπεζική Εταιρεία, χρηματοοικονομικές πληροφορίες που στοχεύουν σε μια γενική ενημέρωση των 
μετόχων για την οικονομική κατάσταση και τα αποτελέσματα, τη συνολική πορεία και τις μεταβολές που 
επήλθαν κατά τη διάρκεια της προαναφερθείσας εξάμηνης χρονικής περιόδου (1/1/2024 έως 
30/6/2024), καθώς και σημαντικά γεγονότα που έλαβαν χώρα και την επίδραση αυτών στις οικονομικές 
καταστάσεις της περιόδου.  Επίσης, γίνεται περιγραφή των κυριότερων κινδύνων και αβεβαιοτήτων 
που ενδέχεται να αντιμετωπίσει ο Όμιλος στο μέλλον και παρατίθεται οι σημαντικότερες συναλλαγές 
που καταρτίσθηκαν μεταξύ Τράπεζας και των συνδεδεμένων με αυτή προσώπων.     
 
Διεθνές περιβάλλον |1ο Εξάμηνο 2024 
 
Παρά τις αλλεπάλληλες κρίσεις (πανδημία, πόλεμος στην Ουκρανία κλπ.) που αντιμετωπίζει η παγκόσμια 
οικονομία, εμφανίζει αξιοσημείωτη ανθεκτικότητα. Το παγκόσμιο Ακαθάριστο Εγχώριο Προϊόν (ΑΕΠ)  
εξακολουθεί γενικά να αυξάνεται, ενώ ο πληθωρισμός των προηγμένων οικονομιών, ο οποίος έφθασε 
το 2022 στο υψηλότερο επίπεδο των τελευταίων 40 χρόνων, συνεχίζει να αποκλιμακώνεται προς το 
επίπεδο-στόχο. Η υψηλότερη του αναμενομένου ανθεκτικότητα των οικονομιών την τελευταία διετία, 
παρά τις σημαντικές αυξήσεις των βασικών επιτοκίων για την καταπολέμηση του υψηλού 
πληθωρισμού, αντανακλά μεταξύ άλλων τη δυνατότητα των νοικοκυριών στις προηγμένες κυρίως 
οικονομίες να αξιοποιούν τις αποταμιεύσεις που συσσώρευσαν την περίοδο της πανδημίας, αλλά και 
μία ενδεχόμενη άμβλυνση της περιοριστικής επίδρασης της νομισματικής πολιτικής στη συνολική 
ζήτηση. Μεταξύ των προηγμένων οικονομιών το 2023 παρατηρήθηκε ετερογένεια στην εξέλιξη του 
ΑΕΠ, με τις οικονομίες των ΗΠΑ και της Ιαπωνίας να επιταχύνονται και τις υπόλοιπες να σημειώνουν 
μεγάλη επιβράδυνση ή και στασιμότητα εκτιμάται από το Διεθνές Νομισματικό Ταμείο (ΔΝΤ) ότι θα 
συνεχίσει το 2024 και το 2025 να αυξάνεται με τον ίδιο ρυθμό όπως το 2023, δηλ. 3,2%. Ο ρυθμός 
αύξησης του πραγματικού ΑΕΠ των προηγμένων οικονομιών αναμένεται, σύμφωνα με το ΔΝΤ, θα 
επιταχυνθεί ελαφρώς στο 1,7% το 2024 και 1,8% το 2025, ενώ για τις αναδυόμενες και αναπτυσσόμενες 
οικονομίες προβλέπεται οριακή επιβράδυνση στο 4,2% για το 2024 και το 20251. 
 
 
1 Πηγή: Έκθεση για τη Νομισματική Πολιτική 2023-2024, (Ιούνιος 2024), Τράπεζα της Ελλάδος
<div>
<p>ΕΚΘΕΣΗ ΔΙΑΧΕΙΡΙΣΗΣ ΔΙΟΙΚΗΤΙΚΟΥ ΣΥΜΒΟΥΛΙΟΥ</p>
<p>ΓΙΑ ΤΗΝ ΕΞΑΜΗΝΗ ΧΡΟΝΙΚΗ ΠΕΡΙΟΔΟ ΠΟΥ ΕΛΗΞΕ ΤΗΝ</p>
<p>30η ΙΟΥΝΙΟΥ 2024</p>
<p>Στην παρούσα έκθεση περιγράφονται συνοπτικά πληροφορίες του Ομίλου Optima bank Ανώνυμη</p>
<p>Τραπεζική Εταιρεία, χρηματοοικονομικές πληροφορίες που στοχεύουν σε μια γενική ενημέρωση των</p>
<p>μετόχων για την οικονομική κατάσταση και τα αποτελέσματα, τη συνολική πορεία και τις μεταβολές που</p>
<p>επήλθαν κατά τη διάρκεια της προαναφερθείσας εξάμηνης χρονικής περιόδου (1/1/2024 έως</p>
<p>30/6/2024), καθώς και σημαντικά γεγονότα που έλαβαν χώρα και την επίδραση αυτών στις οικονομικές</p>
<p>καταστάσεις της περιόδου.  Επίσης, γίνεται περιγραφή των κυριότερων κινδύνων και αβεβαιοτήτων</p>
<p>που ενδέχεται να αντιμετωπίσει ο Όμιλος στο μέλλον και παρατίθεται οι σημαντικότερες συναλλαγές</p>
<p>που καταρτίσθηκαν μεταξύ Τράπεζας και των συνδεδεμένων με αυτή προσώπων.</p>
<p>Διεθνές περιβάλλον |1ο Εξάμηνο 2024</p>
<p>Παρά τις αλλεπάλληλες κρίσεις (πανδημία, πόλεμος στην Ουκρανία κλπ.) που αντιμετωπίζει η παγκόσμια</p>
<p>οικονομία, εμφανίζει αξιοσημείωτη ανθεκτικότητα. Το παγκόσμιο Ακαθάριστο Εγχώριο Προϊόν (ΑΕΠ)</p>
<p>εξακολουθεί γενικά να αυξάνεται, ενώ ο πληθωρισμός των προηγμένων οικονομιών, ο οποίος έφθασε</p>
<p>το 2022 στο υψηλότερο επίπεδο των τελευταίων 40 χρόνων, συνεχίζει να αποκλιμακώνεται προς το</p>
<p>επίπεδο-στόχο. Η υψηλότερη του αναμενομένου ανθεκτικότητα των οικονομιών την τελευταία διετία,</p>
<p>παρά τις σημαντικές αυξήσεις των βασικών επιτοκίων για την καταπολέμηση του υψηλού</p>
<p>πληθωρισμού, αντανακλά μεταξύ άλλων τη δυνατότητα των νοικοκυριών στις προηγμένες κυρίως</p>
<p>οικονομίες να αξιοποιούν τις αποταμιεύσεις που συσσώρευσαν την περίοδο της πανδημίας, αλλά και</p>
<p>μία ενδεχόμενη άμβλυνση της περιοριστικής επίδρασης της νομισματικής πολιτικής στη συνολική</p>
<p>ζήτηση. Μεταξύ των προηγμένων οικονομιών το 2023 παρατηρήθηκε ετερογένεια στην εξέλιξη του</p>
<p>ΑΕΠ, με τις οικονομίες των ΗΠΑ και της Ιαπωνίας να επιταχύνονται και τις υπόλοιπες να σημειώνουν</p>
<p>μεγάλη επιβράδυνση ή και στασιμότητα εκτιμάται από το Διεθνές Νομισματικό Ταμείο (ΔΝΤ) ότι θα</p>
<p>συνεχίσει το 2024 και το 2025 να αυξάνεται με τον ίδιο ρυθμό όπως το 2023, δηλ. 3,2%. Ο ρυθμός</p>
<p>αύξησης του πραγματικού ΑΕΠ των προηγμένων οικονομιών αναμένεται, σύμφωνα με το ΔΝΤ, θα</p>
<p>επιταχυνθεί ελαφρώς στο 1,7% το 2024 και 1,8% το 2025, ενώ για τις αναδυόμενες και αναπτυσσόμενες</p>
<p>οικονομίες προβλέπεται οριακή επιβράδυνση στο 4,2% για το 2024 και το 20251.</p>
<p>1 Πηγή: Έκθεση για τη Νομισματική Πολιτική 2023-2024, (Ιούνιος 2024), Τράπεζα της Ελλάδος</p>
</div>